Varja rändrahn
Varja rändrahn on rabakivist hiidrahn Ida-Viru maakonnas Lüganuse vallas Varja külas. Rahnu ümbermõõt on 27,6 meetrit, pikkus 10,0, laius 8,3 ja kõrgus 3,5 meetrit, kivi maht on 155 m³. Kivi ümber on üksikobjekti piiranguvöönd 50 m, mis kokku katab pindala 0,77 ha. Rahn on põhiplaanis rombikujuline, peamiselt järskude külgede ja lameda, väikese kallakusega edelasse langeva laega, pealt lohkjas, murenemisjälgedega (kivil on tõenäoliselt tuld tehtud). Rahn on alates 1959. aastast üksikobjektina looduskaitse all.